**Татар телендә урта гомуми белем бирү мәктәбенең**

**4 нче сыйныфында укучы татар балалары өчен**

**татар теленнән үткәрелә торган район олимпиадасы биремнәре**

**(2016/2017 нче уку елы)**

**максималь балл - 58**

**I. Тестлардан берәр дөрес җавапны билгеләгез.**

1. Нечкә сузык авазлардан гына торган сүзләр рәтен билгеләгез. ***(2 балл)***

а) кулъяулык, Гөлнара, диңгез, әнкәй;

ә) бина, йорт, әби, коймак;

б) кояш, болыт, яңгыр, кашык;

**в) тәлинкә, җиләк, сөлге, Гөлчәчәк.**

2. Борын тартыкларының барысы да кулланылган җөмләне билгеләгез. ***(2 балл)***

а) Наил белән Мансур 4 нче сыйныфта укыйлар.

**ә) Алмаз бүген чаңгы шуарга бара.**

б) Таңсылу апа хат ташучы булып эшли.

в) Куян кышын ак тунын кия.

3. Ачык иҗекләрдән генә торган сүзләр күрсәтелгән рәтне билгеләгез. ***(2 балл)***

а) су, тау, бала;

ә) мәктәп, такта, көмеш;

**б) бака, бүре, юкә;**

в) төлке, куян, бүрек.

4. Куштырнаклар эченә алынып языла торган сүзләрдән генә торган рәтне билгеләгез. ***(2 балл)***

а) кеше исемнәре, хайван кушаматлары;

ә) бәйрәм, тарихи вакыйга, истәлекле көн исемнәре;

б) ил, дәүләт, шәһәр, авыл, тау, елга, күл исемнәре;

**в) газета, журнал, китап, әдәби әсәр исемнәре.**

5. Калын хәрефләр белән бирелгән сүзләрнең төрләрен билгеләгез. ***(2 балл)***

***Алма*** *күп! Ләкин берсен дә*

*Сорамыйча* ***алма*** *син.* (З.Нури)

а) синоним сүзләр;

ә) антоним сүзләр;

**б) омоним сүзләр;**

в) күп мәгънәле сүзләр.

6. Алынма сүзләрдән генә торган рәтне билгеләгез. ***(2 балл)***

а) яңгыр, кояш, әти, алтмыш;

ә) көн, арыслан, имән, колак;

б) аяк, агач, дүрт, таш;

**в) сәхнә, метро, директор, хушбуй.**

7. Тамырдаш сүзләрдән генә торган рәтне билгеләгез. ***(2 балл)***

а) бал, балык, балдак;

ә) урак, урман, урындык;

**б) юлчы, юлдаш, юллы;**

в) карга, карлы, карандаш.

8. Кушымча дөрес ялганган исемнәрдән генә торган рәтне билгеләгез. ***(2 балл)***

**а) июльдә, музее, Омскида;**

ә) сентябрьда, музейе, Томскта;

б) февральдә, музейы, паркның;

в) ноябрьдә, музее, Омскида.

9. Ялгызлык исемнәрдән генә торган рәтне билгеләгез. ***(2 балл)***

а) урман, агач, кояш;

ә) казан, йолдыз, әни;

**б) Кояш, Йолдыз, “Тылсымлы куллар”;**

в) кояш, арыслан, “Шүрәле”.

10. Кимлек дәрәҗәсендәге сыйфат кулланылган җөмләне билгеләгез. ***(2 балл)***

а) Кулың ак булса, йөзең ак. (Мәкаль)

ә) Җиңү көне, иң зур бәйрәм булып, буыннан-буынга барыр. (М.Дибаева)

**б) Җирнең куәтле күкрәгеннән күксел томан күтәрелә. (Я.Вәлиев)**

в) Әйбәт укучы, тыйнак кыз гына түгел, кыю да икән бит әле ул. (Б.Камалов)

11. Хәзерге заман хикәя фигыль кулланылган җөмләне билгеләгез. ***(2 балл)***

а) Атаңнан олы кеше белән уйнап сөйләшмә. (Мәкаль)

**ә) Эндәшмәгән кешегә тау эндәшми. (Мәкаль)**

б) Юләргә акыл кирәкми. (Мәкаль)

в) Сәламәт тәндә сәламәт акыл. (Мәкаль)

12. Боерык фигыль кулланылган җөмләне билгеләгез. ***(2 балл)***

а) Күп сөйләгән ялгышканын белмәс. (Мәкаль)

ә) Бар да сөйләгәндә берәү дә ишетми. (Мәкаль)

**б) Бер әйткәнне ике әйтмә. (Мәкаль)**

в) Күп сөйләүдән файда юк. (Мәкаль)

13. Җыйнак җөмләне билгеләгез. ***(2 балл)***

а) Ләйлә Мансуровна татар телен укыта.

ә) Әнием бүген өчпочмак пешерә.

**б) Марат укый, яза, тыңлый.**

в) Ләйсән һәм Миләүшә – тырыш укучылар.

14. Тиңдәш кисәкләре булган җөмләне билгеләгез. ***(2 балл)***

а) Энем йоклый.

ә) Әбием безне тәмле ризыклар белән сыйлый.

б) Бүген көн бик матур.

**в)** **Урманнан каен, өрәңге һәм имән яфраклары җыйдым.**

15.Бирелгән җөмләнең иясен билгеләгез. ***(2 балл)***

*Безгә әбием йон оекбашлар һәм бияләйләр бәйли.*

а) безгә;

**ә) әбием;**

б) оекбашлар;

в) бияләйләр.

**II. Башыгызны эшләтегез.**

Сүзләргә тартык авазларны белдерә торган хәрефләрне өстәп, мәкальне языгыз. (Ике нокта урынына бер хәреф туры килә!) ***(6 балл)***

..И..Е ..А.. Ү....Ә, ..Е.. ..А.. ..И.. .

(Җиде кат үлчә, бер кат кис.)

**III.Теоретик бирем.**

Үткән заман хикәя фигыль турында языгыз.

Үткән заман хикәя фигыль кушымчаларының ялгану тәртибенә караган кагыйдәләрне мисаллар белән дәлилләп барыгыз. ***(10 балл)***

**IV. Гамәли-иҗади бирем.**

1. ***Яфрак*** сүзенә аваз-хәреф (фонетик) анализы ясагыз. ***(5 балл)***

2. *“Яз көне яңа гына шыткан яфракның уйлар”*ын 12-15 җөмләдән торган бәйләнешле текст итеп языгыз. ***(7 балл)***

Текст язуга таләпләр:

- текст төзелеше ( башлам, төп өлеш, йомгаклау);

- җөмләләр дөрес, төзек булырга тиеш;

- язма телнең бай, сурәтле булуына игътибар итәргә;

- орфографик грамоталылыкка игътибарлы булырга.